Liv Tandrevold Eriksen

**Liv Tandrevold Eriksen** (f.1976, Oslo) er utdannet fra Kunsthøgskolen i Oslo, institutt for farge. 

Tandrevold Eriksen startet karrieren som tegner, men forbindes i dag med store abstrakte malerier og skulpturer laget av tekstil. I forbindelse med utstillingen "Hvordan lage en hage", kuratert av Hanne Beate Ueland på Stavanger Kunstmuseum i 2015, eksperimenterte hun med maleri bygget opp av tynne lag av utvannet akrylmaling, og har siden den gang utforsket mediet maleri på flere forskjellige måter. Hennes tidlige malerier gir assosiasjoner til digitale tegninger eller fargeflekker på en brukt mobilskjerm. Siden den gang har utførelsen av verkene tatt forskjellige former. 

Tandrevold Eriksen har en uttalt fascinasjon for klesindustrien, da særlig sportsklær og hvordan for eksempel amerikanske fotballdrakter er preget av vattering og formede drakter. I nyere tid (2020-) har hun utforsket bruken av flerfargede lerretsbiter som hun syr på maleriene. Lerretsbitene stammer fra uferdige malerier og bruken av disse er beskrevet som en "kunstnerisk organisk loop" Gjennom bruk av søm og symaskin, samt vattering av noen av lerretsbitene, synliggjør hun det faktum at de aller fleste malerier er malt på stoff, men som i hennes arbeider blir et poeng i seg selv. Disse arbeidene svever mellom definisjoner av maleri, tekstil, skulptur og collage. Hennes utforskende tilnærming til lerret som materiale understreker hennes evne til utvikling og nye måter å nærme seg maleriet som medium. 

Skulptur har lenge vært en del av Tandrevold Eriksens virke. Som tegner viste hun tidvis skulpturer laget av papir, og som maler er skulpturer hun lager av lerrets-stoff ofte vist sammen med maleriene hennes.  

Tandrevold Eriksens malerier har klare referanser til Abstrakt Ekspresjonisme og Action Painting, med en særlig fascinasjon for Helen Frankentaler. Hennes bruk av søm peker tilbake på en historisk kvinnelig geskjeft, også innenfor kunsten. I hennes verk bearbeides disse ideene, og det abstrakte maleriet møter de myke kvalitetene i stoffet.

I tillegg til eget virke som kunstner er Tandrevold Eriksen en av grunnleggerne av det kunstnerdrevne visningsrommet She Will Art Space.

## Samlinger
Tandrevold Eriksens verk er inkludert i en rekke private og offentlige samlinger.

* Statens Kunstråd, SE
* Utenriksdepartementet, NO

* Norsk Kulturråd, NO

* Equinor Art Collection, NO
* KLP, NO

## Utstillinger

**Soloutstillinger**

* 2023 Ville Epler, QB Gallery, Oslo, NO
* 2022 Pomme Therapie, Bomberommet, Ski, NO­­­
* 2021 Soft Relieff, Enter Art Fair, Copenhagen, DK
* 2020 Wave/Wave/Wave, QB Gallery, Oslo, NO
* 2019 Gymbag, LNM, Oslo, NO
* 2018 Gym, Lambertseter Gymsal, Oslo, NO
* 2015 Blå over Rød (Rosa) Tag Team, Bergen, NO
* 2015 Pelican, Galleri TM51, Oslo, NO
* 2014 Hun er under teppet og krøller papir, Ås Kunstforening, NO
* 2014 Hun er under teppet og krøller papir, Galleri Gann, Sandnes, NO
* 2013 Fjernsyn, Tegneforbundet, Oslo, NO
* 2010 Sound og Mu, Oslo, NO
* 2009 Awake in Sleep, Kunstnerforbundet, Oslo, NO
* 2009 Skånes Kunstforening, SE
* 2008 Akershus Kunstsenter, NO
* 2007 Oslo Kunstforening, NO
* 2004 Hordaland Kunstsenter, NO
* 2004 Vandreutstilling i regi av Hordaland Kunstsenter, NO

**Gruppeutstillinger (utvalg)**

* 2023 La table, l'océan et le fruit (group/solo), Ølhallene, Tou Scene, Stavanger, NO
* 2022 Painting Today, QB Gallery, NO
* 2021 30 grader i februar, QB Gallery, NO
* 2021 Avslutningsutstilling DELUX ved She Will Artspace, NO
* 2020 Fra Balkongen, Stavanger Kunstmuseum, NO
* 2019 Yellow, Gallery QB, Oslo, NO
* 2019 Olje og Begjær, Gallery QB, Oslo, NO
* 2018 PP1: Petrol Station, She Will Artspace, NO
* 2015 Hvordan lage en Hage,  Stavanger Kunstmuseum, NO
* 2013 A shadow is a reverse preojection of an object, ONO, Kunstnernes Hus, NO
* 2008 Helsinki Biennale, FI
* 2007 Ny Figurasjon, Oslo Kunstforening, NO
* 2006 Vestlandsutstillingen, NO
* 2006 Jubileums utstilling i regi av Sandnes Kunstforening, Kunstnens Hus, NO
* 2004 Tegnebiennalen, Stenersenmuseet, NO
* 2005-06 Tegnebiennalen på turnè med Riksutstillingen, NO
* 2004 Tegneforbundets Vårutstilling, NO
* 2004 Avangsutstilling, Akershus Kunstsenter, NO
* 2003 Høstutstillingen, Kunstnernes Hus, NO

## Referanser